**NOTĂ INFORMATIVĂ**

la proiectul Hotărîrii Guvernului

cu privire la aprobarea Conceptului Sistemului informațional „Registrul unităților de instruire a conducătorilor de vehicule și formabililor” și a Regulamentului privind utilizarea, administrarea și dezvoltarea Registrului unităților de instruire a conducătorilor de vehicule și formabililor.

|  |
| --- |
| 1. **Denumirea autorului și, după caz, a participanților la elaborarea proiectului**
 |
|  Proiectul Hotărîrii Guvernului cu privire la aprobarea Conceptului Sistemului informațional „Registrul unităților de instruire a conducătorilor de vehicule și formabililor” și a Regulamentului privind utilizarea, administrarea și dezvoltarea Registrului unităților de instruire a conducătorilor de vehicule și formabililor a fost elaborat de către Ministerul Educației și Cercetării, de comun cu Instituția publică ,,Agenția de Guvernare Electronică” (AGE). |
| 1. **Condițiile ce au impus elaborarea proiectului de act normativ și finalitățile urmărite**
 |
|  Proiectul a fost elaborat în temeiul art. 22 Legii nr.467-XV/ 2003 cu privire la informatizare și resursele informaționale de stat și în conformitate cu prevederile Hotărîrii Guvernului nr.354/ 2020 cu privire la unele măsuri de implementare a proiectului ,,Modernizarea serviciilor Guvernamentale’’. Prin instituirea acestui Sistem Informațional „ Registrul unităților de instruire a conducătorilor de vehicule și formabililor’’ se urmărește asigurarea necesităților informatice și informaționale a actorilor implicați în procesul de instruire a conducătorilor de vehicule, precum și de autorizare/acreditare a unităților de instruire a conducătorilor de vehicule și a programelor de instruire a acestora. |
| 1. **Principalele prevederi ale proiectului și evidențierea elementelor noi**
 |
|  Proiectul hotărârii prevede aprobarea Conceptului Sistemului informațional „Registrul unităților de instruire a conducătorilor de vehicule și formabililor” și a Regulamentului privind utilizarea, administrarea și dezvoltarea Registrului unităților de instruire a conducătorilor de vehicule și formabililor. SI RUICVF este o platformă unică de gestiune în format electronic a informației cu privire la unitățile de instruire și formabililor care oferă un mediu informațional accesibil şi securizat pentru asigurarea evidenței și acreditării unităților de instruire, verificării și înregistrării formabililor și evidenței rezultatelor examinării acestora. Totodată, SI RUICVF reprezintă o soluţie informatică din categoria Guvern către Cetățean ( în continuare - G2C) și Guvern către Business (în continuare - G2B) care are ca principal obiectiv asigurarea necesităților informatice și informaționale a actorilor implicați în procesul formare a conducătorilor de vehicule. Implementarea SI RUICVF asigură evidența în format digital a datelor aferente procesului de instruire, analiza și elaborarea indicatorilor de performanță, contribuind la sporirea transparenței în domeniul instruirii conducătorilor auto. SI RUICVF este o parte componentă a resurselor informaționale ale Ministerului Educației și Cercetării integrat cu alte sisteme informaţionale în vederea asigurării schimbului de date. Scopul implementării sistemului îl constituie re-ingineria serviciilor de eliberare a permiselor pentru conducătorii de vehicule și presupune crearea unui Registru al unităților de instruire a conducătorilor de vehicule și formabililor. În contextul noului proces de instruire a conducătorilor de vehicule, SI RUICVF va asigura mecanismul de evidență a programelor de formare autorizare/acreditate, a unităților de instruire a conducătorilor de vehicule și a formabililor. Obiectivul general al SI RUICVF este automatizarea evidenței formabililor, sporirea transparenței procesului de instruire și accesului la datele privind acreditarea, evaluarea programelor de studii și monitorizarea performanței unităților de instruire a conducătorilor de vehicule.  SI RUICVF asigură realizarea următoarelor obiective specifice:a) eficientizarea activităților aferente procesului de acreditare și reacreditare a unităților de instruire a conducătorilor de vehicule, prin digitizarea proceselor de lucru și asigurarea accesului la toate informațiile necesare deținute în sistem și surse externe de date;b) uniformizarea procesului de evidență a formabililor și rezultatelor examinării acestora și transmiterea automatizată datelor aferente procesului de instruire și examinare către autoritățile interesate;c) automatizarea transferului de date între instituțiilor participante la procesul de eliberare a permiselor pentru conducătorii de vehicule, ceea ce contribuie la sporirea eficienței și transparenței activităților aferente; d) asigurarea accesului online la date despre unitățile de instruire acreditate și opțiunii de înregistrare online la programele de instruire disponibile;e) expedierea automatizată a notificărilor către utilizatorii sistemului în vederea înștiințării acestora despre evenimentele relevante procesului de instruire, ceea ce contribuie la îmbunătățirea comunicării și creșterea gradului de satisfacție a consumatorilor de servicii; f) dezvoltarea serviciilor G2B și G2C prin implementarea instrumentelor necesare prestării serviciilor digitale;g) asigurarea analizei datelor și raportării indicatorilor de performanță. |
| 1. **Fundamentarea economico-financiară**
 |
|  Implementarea acestui proiect este finanțată din mijloacele financiare ale proiectului ”Modernizarea serviciilor guvernamentale”, implementat de Agenția de Guvernare Electronică.Costurile privind elaborarea și implementarea SI RUICVF constituie 2,3 mil. lei (133 200 $). Totodată, în costurile respective este inclusă mentenanța sistemului pentru an de zile din data dării în exploatare a acestuia. Mijloacele financiare pentru un an consecutiv de mentenanță ulterioară urmează a fi planificate de MEC, iar costurile vor fi estimate la 10-15% din costul Proiectului. |
| 1. **Modul de încorporare a actului în cadrul normativ în vigoare**
 |
|  Proiectul de hotărâre a Guvernului se integrează organic în cadrul normativ în vigoare și se întemeiază pe competențele Guvernului stabilite în art.18 alin.(1) și art.22 lit. D) din Legea nr.467/2003 cu privire la informatizare și la resursele informaționale de stat.  |
| 1. **Avizarea și consultarea publică a proiectului**
 |
|  În scopul respectării prevederilor Legii nr. 239 din 13 noiembrie 2008 privind transparența în procesul decizional, proiectul a fost plasat pe pagina web oficială a Ministerului Educației și Cercetării, compartimentul Transparență, directoriul Transparență decizională, secțiunea Modul de participare.  |

 **Ministrul Anatolie TOPALĂ**